126. löggjafarþing 2000–2001.

Þskj. 491 — 90. mál.

Breytingartillögur

við frv. til l. um breyt. á l. nr. 121/1994, um neytendalán.

Frá efnahags- og viðskiptanefnd.

1.	Við 1. gr.

a.	Í stað orðanna sbr. lög nr. 123/1993" komi: sbr. lög um lánastofnanir aðrar en við
skiptabanka og sparisjóði.

b.	C-liður falli brott.

c.	D-liður orðist svo: F-, g- og h-liður falla brott.

2.	Við bætist ný grein sem verði 2. gr., svohljóðandi:

3. gr. laganna orðast svo:

Í samningi um yfirdráttarheimild af tékkareikningi svo og sambærilegum lánssamningi með breytilegum höfuðstól skulu neytanda í upphafi slíkra viðskipta veittar upplýsingar um:

a.	Hvaða takmörk eru á lánsupphæðinni sé um slíkt að ræða.

b.	Hverjir vextir eru og hvaða gjöld falli á lánið frá þeim tíma er gengið er frá samn
ingnum, svo og við hvaða skilyrði megi breyta þeim.

c.	Með hvaða hætti samningi skuli sagt upp.

d.	Hvort breytingar geti orðið á vöxtum eða umsömdum gjöldum á samningstímanum. Í þeim tilvikum skal neytandi upplýstur um það með hvaða hætti breytingar verða til
kynntar honum. Slíkt má gera með því að vekja sérstaklega athygli á breytingunum í reikningsyfirliti, með auglýsingum í fjölmiðlum eða á annan sambærilegan hátt.

e.	Árlega hlutfallstölu kostnaðar, sbr. 10.–12. gr., við mismunandi notkun á heimild
inni. Árlega skal senda neytanda almennar upplýsingar með dæmum um útreikning kostnaðar samkvæmt þessum lið. Þrátt fyrir ákvæði 5. gr. er heimilt að munnlegri beiðni neytanda að breyta yfirdráttarheimild á tékkareikningi.

Heimilt er að kveða nánar á um framkvæmd upplýsingaskyldu samkvæmt þessari grein í reglugerð sem ráðherra setur, sbr. 13. gr.

3.	Við 3. gr. sem verði 4. gr. Orðin nr. 2/1993" falli brott.